প্রত্যক্ষদর্শীরা জানান, পার্শবর্তী পার্বতীপুর উপজেলার হামিপুর ইউনিয়নের বাঁশপুকুর গ্রামের বাসিন্দা রিকশা চালক আবু তাহেরের স্ত্রীর প্রসব বেদনা শুরু হলে রবিবার ভোরে ফুলবাড়ী উপজেলা স্বাস্থ্য কমপ্লেক্সে যান তারা। সেখানে কর্মরত নার্স রোজিনা আক্তার ও আফরোজা খাতুন প্রসব বেদনায় ছটফট করা আবু তাহেরের স্ত্রীকে স্বাস্থ্য কমপ্লেক্সে ভর্তি না করে একটি বেসরকারি ক্লিনিকে নিয়ে যেতে বলে। স্বাস্থ্য কমপ্লেক্সের দ্বিতীয় তলা থেকে তাদের নামিয়ে দেন তারা।